OpenLLM-France/wikimedia huggingface dataset:
# Flora del Pirineu català/Saxifraga hypnoides

La saxífraga molsosa és una planta herbàcia perenne de la família de les saxifragàcies que es troba a roques ombrívoles de l'estatge montà i només als Pirineus orientals (Massís de l'Alberia) fins als 1.200 m d'altitud. És una espècie molt rara que prefereix sòls silicis.

### Enllaç extern

* Aspecte general de la planta
TORNAR a l'índex
# Flora del Pirineu català/Saxifraga clusii

La saxífraga de Clusius és una herba perenne i acidòfila de la família de les saxifragàcies que es fa de manera molt rara en roques frescals de l'alta muntanya pirinenca (a l'estatge montà també però és menys freqüent), entre els 1.600 i els 2.900 m d'altitud.
TORNAR a l'índex
# Flora del Pirineu català/Saxifraga geranioides

La saxífraga geranioide és una planta herbàcia perenne de la família de les saxifragàcies que es fa, de manera rara, en matollars, tarteres i esqueis de l'alta muntanya pirinenca (de vegades també a l'estatge montà) fins als 3.000 m d'altitud.
TORNAR a l'índex
# Flora del Pirineu català/Adonis pyrenaica

L'adonis pirinenc és una planta vivaç de la família de les ranunculàcies present a herbassars de l'estatge alpí de tota la serralada pirinenca. El seu hàbitat arriba fins als 2600 m d'altitud, però és bastant rar.
TORNAR a l'índex
# Flora del Pirineu català

| Astrantia major | Euphrasia salisburgensis |
| Flora del Pirineu català Guia fotogràfica per reconèixer les espècies ÍNDEX de NOMS CIENTÍFICS i POPULARS | |
| Allium ericetorum | Crocus nudiflorus |
# Flora del Pirineu català/Aconitum napellus

La tora blava és una herba perenne de la família de les ranunculàcies molt present en herbassars, clarianes de bosc humit i prats megafòrbics dels estatges subalpí i alpí de tota la serralada pirinenca. Pot trobar-se fins als 2600 m d'altitud. És molt tòxica fins al punt que és mortal a petites quantitats. En català es coneix també com a acònit blau, tora, herba tora, matallops blau, escanyallops, herba verinosa, siuet o xiuet.
| Inflorescència | Flor en visió frontal |
| Fulla palmatisecte | Polifol·licle madur amb granes |
TORNAR a l'índex
# Flora del Pirineu català/Adonis flammea

L'ull de perdiu és una planta herbàcia anual de la família de les ranunculàcies de sembrats de l'estatge montà de tota la serralada pirinenca. És una planta rara i es fa fins als 1500 m d'altitud.
TORNAR a l'índex
# Flora del Pirineu català/Adonis aestivalis

L'ull de perdiu és una herba anual de la família de les ranunculàcies força present en sembrats de l'estatge montà i als Pirineus fins als 1500 metres. En català es coneix també com a bolig i saltaülls.
| Detall de la flor | Flor vermella |
TORNAR a l'índex
# Flora del Pirineu català/Aconitum anthora

La tora groga és una planta herbàcia perenne de la família de les ranunculàcies de pastures i herbassars megafòrbics dels estatges subalpí i alpí de tota la serralada pirinenca. El seu hàbitat arriba fins als 2400 m. És molt tòxica. En català es coneix també com a herba tora i acònit groc.
TORNAR a l'índex
# Flora del Pirineu català/Aconitum vulparia

La tora pirinenca és una herba perenne de la família de les ranunculàcies força present en herbassars i prats megafòrbics dels estatges subalpí i alpí de tota la serralada pirinenca. Arriba a fer-se fins als 2500 m. És molt tòxica. En català es coneix també com a tora groga, tora pirenaica, tora blanca, escanyallops, matallops o matallops groc.
| Visió general de pla planta | Detall de la inflorescència |
| Detall de la flor | Detall de les fulles |
# Flora del Pirineu català/Actaea spicata

L'herba de Sant Cristòfol és una herba perenne de la família de les ranunculàcies força rara al nostre territori. Es fa en boscos caducifolis ombrívols des de l'estatge montà fins al subalpí i fins als 2100 m d'altitud. És força tòxica.
| Detall de la inflorescència | Aspecte dels fruits |
TORNAR a l'índex
# Fruit/Els pseudofruits de les gimnospermes

Malgrat que només les angiospermes tenen ovaris veritables (amb carpels tancats) i en conseqüència fruits veritables, les gimnospermes tenen estructures que aparenten fruits i que funcionalment es podria considerar que ho són. Així doncs, aquestes inflorescències femenines de les gimnospermes (rarament flors simples, com en el teix) amb les llavors madures se les anomena fals fruit o pseudofruit en contraposició al fruit de totes les plantes angiospermes.
En general, en tots els pinòfits (pins, avets i afins) la inflorescència femenina pren una forma més o menys cònica amb un eix on helicoïdalment s'hi disposen bràctees i/o esquames seminíferes en general força endurides i de consistència llenyosa. Aquestes peces estan estretament imbricades de tal manera que protegeixen primer el primordi seminal i, posteriorment, la llavor, d'una manera molt efectiva. Aquesta estructura se l'anomena estròbil o con i és ben pròpia de totes les pinàcies. Altrament, quan les bràctees i/o esquames seminíferes formen peces de contorn arrodonit, peltades i ben ajustades les unes contra les altres, llavors parlem de gàlbul. Aquest gàlbul pot ser llenyós com és el cas del xiprer o carnós, com és el cas dels càdecs i les ginebres. Altres gimnospermes, com el teix, fan falsos fruits molt vistosos que no s'adiuen amb cap d'aquests tipus mencionats anteriorment.
| Estròbil d'Abies koreana | Gàlbul de Cupressus sempervirens |
| Gàlbul de Juniperus communis | Pseudofruit de Taxus baccata |
# Fruit/Fruits complexos

En la formació del fruit hi intervenen altres òrgans florals, a part dels carpels. Sempre provenen d'una sola flor.

## Pom

Un pom és un fruit complex format a partir d'un ovari ínfer, amb la part externa provinent del receptacle floral i l'endocarpi coriaci. És el fruit típic de la subfamília Maloideae de la família de les rosàcies.
El pom està compost de cinc o més carpels en els quals l'epicarpi és tènue, el mesocarpi és normalment carnós i l'endocarpi forma un embolcall coriaci al voltant de la llavor. El mesocarpi és la part més comestible d'aquesta fruita, que prové del receptacle floral i d'altres parts, de la flor. L'endocarpi correspon al que s'anomena popularment el <<cor>> i conté les llavors. Les restes arrugades dels sèpals, estil i estams es poden veure al capdavall d'un pom, de manera que es fa evident que l'ovari és ínfer en aquestes flors.
L'exemple més conegut d'un pom és la poma. Altres exemples de plantes que produeixen fruits en pom són la nespra, la pera o el codony, entre d'altres.
| Fruit de Malus domestica | Fruit de Mespilus germanica |
| Fruit de Pyrus communis | Fruit de Cydonia oblonga |

## Eteri

Un eteri és un fruit complex que es caracteritza pel fet de tenir un receptacle floral engrossit i carnós sobre el qual es troba inserida una elevada quantitat d'aquenis. Per aquesta raó cal considerar que és un fruit en poliaqueni singular. Prové de flors apocàrpiques (amb carpels independents). L'exemple més típic d'eteri és la maduixa.
| Eteri (maduixa) de Fragaria vesca | Tall d'un maduixot de Fragaria x ananasa |

## Cinoròdon

El cinoròdon és un fruit complex constituït per un receptacle més o menys carnós en forma de copa estreta (anomenat específicament tàlem urceolat). Dins d'aquest receptacle hi ha diversos fruits en forma de núcula, els quals tenen les llavors amb nombrosos pèls a l'interior. Els cinoròdons primer són verds i quan maduren prenen tonalitats molt vistoses, normalment roges o de color taronja, però que en algunes espècies de roser poden ser purpúries o negroses. També s'anomena gavarró o gratacul quan és el fruit de la gavarrera o roser silvestre, entre d'altres tipus de rosers.
| Fruits vermells d'una gavarrera | Cinoròdon en tall transversal | Cinoròdon de Rosa pimpinellifolia |

## Balàustia

La balàustia (del llatí balaustium, flor del magraner) és una baia modificada que prové d'un ovari ínfer, dividida en diverses seccions, amb una coberta seca i coriàcia i el calze persistent que tanca nombrosíssimes llavors amb la part externa carnosa. Aquestes llavors produeixen una mena de gel que engrosseix el tegument de color vermell o rosa. És exclusiu de la magrana (Punica granatum) i la part comestible de la fruita està representada per les llavors.
| Llavors de la magrana | Fruit de la magrana |
# Fruit/Fruits múltiples o col·lectius
## Polifol·licle

Un polifol·licle és un fruit múltiple o col·lectiu compost per dos o més carpels apocàrpics. És un fruit pluricarpel·lar on cada carpel es converteix en un fol·licle, de tal manera que s'origina un conjunt de fruits polisperms i secs més o menys reunits per la base.
Aquest tipus de fruit és típic del gènere Helleborus de la família de les ranunculàcies.
| Polifol·licle d'Helleborus orientalis | Polifol·licles de tora blava (Aconitum napellus). Com que en presenta tres, també s’anomena trifol·licle |

## Poliaqueni

Un poliaqueni és un fruit múltiple o col·lectiu format per aquenis. Es tracta d'un fruit pluricarpel·lar, és a dir que cada carpel es converteix en un fruit en aqueni de tal manera que s'origina un conjunt de fruits monosperms i secs agrupats de manera compacta en un receptacle pla, còncau o convex. Aquest tipus de fruit el trobem en les espècies del gènere Anemonei és típic de força ranunculàcies.
| Poliaqueni d'Anemone nemorosa | Poliaqueni de Nelumbo nucifera amb receptacle parcial |

## Tetraqueni

Un tetraqueni és un cas particular de poliaqueni format per quatre fruits. És propi de la família de les lamiàcies i s'origina a partir d'un ovari bicarpel·lar que, atesa l'existència de falses cloendes, queda dividit clarament en quatre parts. Trobem exemples de tetraqueni en la Salvia officinalis (sàlvia) i la Cynoglossum officinale (cinoglossa o besneula).

## Polidrupa

La polidrupa és un fruit múltiple o col·lectiu format per drupes. Es tracta d'un fruit pluricarpel·lar en què cada carpel es converteix en una drupa.
És una classe de fruit típic del gènere Rubus de la família de les rosàcies. Per exemple, són polidrupes la móra d'esbarzer i el gerd.
| Polidrupa de Rubus fruticosus, esbarzer | Polidrupa d'esbarzer (més madura) | Gerds de Rubus idaeus, fruits en polidrupa |

## Polinúcula

Una polinúcula és un fruit múltiple en què cada carpel dóna lloc a una núcula: els pistils esdevenen petits i amb un sol primordi. És propi d'algunes ranunculàcies, com el gènere Adonis.
# Fruit/Infructescències

Una infructescència és un conjunt de fruits més o menys concrescents que provenen de la transformació d'un grup de flors organitzades en una inflorescència compacta. Els gineceus d'aquestes flors estan tan acostats els uns als altres que la reunió de tots ells esdevé un únic element. N'hi ha diversos tipus, els més freqüents dels quals són:

## Cúpula

S'anomena cúpula l'involucre llenyós format per l'acrescència de les bràctees que protegeixen els fruits de les fagàcies. Alguns autors no ho consideren com una autèntica infructescència, sinó com un accessori en forma d'embolcall.
| Cúpula tancada | Cúpula dehiscent | Castanyes en la seva cúpula |

## Móra

La móra és una infructescència que es caracteritza pel fet d'estar formada per un conjunt de fruits secs monosperms, tots rodejats d'un periant que es torna carnós i disposats en espiga. N'és un exemple la morera (Morus nigra).
| Móra de Morus nigra | Móra de Morus alba |

## Poliantocarp

El poliantocarp és una infructescència de forma globosa composta per núcules o aquenis, com en el cas del plàtan d'ombra (Platanus x hispanica).
| Poliantocarp obert de Platanus occidentalis | Fruits plomosos de Platanus x hispanica |

## Siconi

El siconi és una infructescència que s'ha format a partir d'una inflorescència, amb el receptacle piriforme o globulós, engruixit i carnós, buit a l'interior i amb una obertura apical (ostíol) guarnida de petits hipsofil·les que permet l'entrada de petits insectes responsables de la pol·linització de la munió de flors que hi ha a l'interior. A les parets internes d'aquest receptacle hi ha inserits els petits fruits en aquenis. És un exemple de siconi la figa pròpia de la figuera i altres plantes del gènere Ficus.

## Sorosi

Un sorosi és una infructescència carnosa que s'ha originat a partir de la concrescència de diversos fruits simples entre ells i amb l'eix comú. Es manifesta com un conjunt de fruits carnosos polisperms (baies), concrescents amb les bràctees de l'eix que les envolten i que es tornen carnoses. En són exemples la pinya americana (Ananas comosus) i la xirimoia (Annona cherimola).
# Guia per a la Raspberry Pi/Introducció

Un Raspberry Pi és un ordinador monoplaca de baix cost (entre 40 i 50 euros) amb una mida semblant a la d'una targeta de crèdit. No té pantalla, teclat, ratolí ni cap altre dispositiu. Tanmateix, disposa de diverses entrades USB que permeten la connexió de dispositius externs.
Si heu decidit comprar un Raspberry Pi però encara no el teniu, et recomanem que abans llegiu aquesta introducció. Si ja teniu el Raspberry Pi, no us preocupeu; podeu llegir la introducció igualment.

## Material necessari

A més del Raspberry Pi, necessitareu el següent material:
* Targeta micro SD de 8 GB, si pot ser amb el NOOBS preinstal·lat. No està de menys tenir també un adaptador de micro SD a SD per poder connectar la targeta a un altre ordinador si és necessari. El NOOBS és un auxiliar d'instal·lació de sistemes operatius, recomanat pels usuaris novells. Si no podeu disposar d'una targeta SD amb el NOOBS preintal·lat, el podeu descarregar de la web oficial de Raspberry Pi.
* Monitor amb entrada HDMI o DVI i el cable corresponent. Si no es té cap monitor amb entrada HDMI, es pot comprar un adaptador d'HDMI a VGA. Tingueu en compte que, tot i que els portàtils més moderns acostumen a tenir entrada HDMI, no podeu fer servir el portàtil com a pantalla per qüestions d'incompatibilitat.
Consell El fet de no tenir connexio internet provocara que si necessiteu ajuda hàgiu d'obrir un altre ordinador, per això es millor tenir la possibilitat de cercar ajuda des de la mateix Raspberry Pi.
* Teclat i ratolí: poden ser amb cable o sense.
* Adaptador de corrent amb micro USB: El raspberry Pi no pot rebre energia de cap altre lloc que no sigui l'entrada micro USB. L'adaptador ha de ser de 5V.
També es recomana, per bé que no és obligatori, tenir els següents complements:
* Cable Ethernet o USB WiFi: el Raspberry Pi no té WiFi incorporat i necessitareu connexió a Internet si voleu consultar pàgines d'ajuda.
* Dispositiu d'àudio, ja sigui un altaveu o auriculars amb un connector estàndard de 3,5 mm.
* Carcassa per protegir la targeta. Es recomana adquirir-ne una per evitar que es malmeti per cops, aigua...

## Enllaços d'interès

* Pàgina de descàrregues de raspberrypi.org: Podeu descarregar-vos el NOOBS i diversos sistemes operatius.
* Botiga oficial de la Fundació Raspberry Pi: Aquí hi podeu trobar tot el material que necessiteu per començar.
# Guia per a la Raspberry Pi/Llista de programes

Atenció! Aquesta pàgina està orientada a aquells usuaris que disposen del sistema operatiu Raspbian Wheezy. No es garanteix l'exactitud si utilitzeu un sistema operatiu diferent, incloent versions noves del Raspbian com el Raspbian Jessie. El Raspbian ve ja amb uns quants programes i llenguatges de programació instal·lats. Aquí teniu una llista dels més importants i un breu resum de la seva utilitat.

## Llista de programes
### Scratch

L'Scratch és un llenguatge de programació visual que permet crear animacions i jocs arrossegant i ajuntant peces que encaixen entre si. Tot i que no s'escriu codi, és un bon començament per aprendre a programar.

### Python

El Python és un llenguatge de programació d'alt nivell i de propòsit general. És considerat fàcil d'aprendre i per això venen per defecte amb el Raspbian les versions 2 i 3. A més, hi ha unes llibreries disponibles per Raspberry Pi que et permeten interactuar amb el món real utilitzant aquest llenguatge. Pots trobar més informació al viquillibre Python 3 per a no programadors.

#### IDLE

L'IDLE és l'editor recomanat per Python. Ofereix un ressaltat de sintaxi a més d'un REPL on pots escriure ordres del Python.

#### Jocs en Python

A més del llenguatge de programació, el Raspbian inclou la llibreria pygame (que permet fer jocs amb Python) i uns quants jocs d'exemple fets només en Python.

### Sonic Pi

Sonic Pi és un llenguatge de programació lliure dissenyat per produïr sons i música. Té una tecnologia de programació en viu, és a dir, pots executar el programa sense desar-lo.

### Terminal

Aquest és un programa que ve instal·lat en totes les distribucions de Linux. Aquest programa permet manipular l'ordinador mitjançant l'ús d'ordres. Més endavant parlarem més detalladament de la Terminal.

### Pins GPIO

GPIO són les inicials de General Purpose Input/Output. Són un sèrie de pius (el seu nombre canvia depenent del model) que permeten interactuar amb el món real mitjançant llenguatges de programació com Python o Scratch.

### Minecraft Pi

el Minecraft és un conegut joc d'ordinador desenvolupat per l'empresa Mojang. El Raspbian inclou una versió gratuïta del joc que, tot i tenir certes limitacions, és l'única versió que inclou una interfície de programació. Això vol dir que pots controlar el joc amb un programa en Python.

### Mathematica

Mathematica és una eina de programació utilitzada en ciència, matemàtiques, computació i enginyeria.
# Guifi.net. Tutorial

Guifi.net. Tutorial
El Viquillibre Guifi.net. Tutorial té la finalitat d'explicar de forma pràctica i utilitzant un llenguatge planer, com connectar-se a la xarxa de telecomunicacions Guifi.net i com ampliar el seu abast. Guifi.net és un projecte tecnològic col·laboratiu organitzat horitzontalment que aplega a persones individuals, col·lectius, empreses i administracions. La finalitat de Guifi.net és implementar una xarxa de telecomunicacions oberta, lliure i neutral.
Com es veurà més andavant, cal no confondre la xarxa de telecomunicacions de Guifi.net amb la pàgina web del mateix nom. Aquesta pàgina web només és un recurs de suport de la xarxa de Guifi.net. Moltes de les xarxes privades de les empreses tenen una pàgina web de suport, però aquesta pàgina no és pas la xarxa de l'empressa. El projecte Guifi.net també té la seva pròpia xarxa d'Internet (de fet, l'objectiu central del projecte és implementar-la i estendre-la) amb la seva corresponent pàgina web de suport. La diferència entre la intranet de Guifi.net i la intranet de les empreses, és que la primera està oberta a tothom que hi vulgui participar.

## Continguts

* Introducció
* Com participar o col·laborar
* Determinar si tenim la xarxa a prop
* Connectar-se com a usuari simple
* Supernode
** Material necessari
** Muntatge de la capça
** Afegir els trastos al servidor de Guifi.net
** Un sol clic a l'encaminador de placa RB433

## Enllaços externs

* Guifi.net
* Xarxes wifi (Sergi Tur)
* Fundació Guifi.net
* Preguntes més freqüents de Guifi Ripollet i Cerdanyola
# Guia per a la Raspberry Pi/Primera encesa

Si ja teniu tots els materials descrits al capitol anterior, ja podeu encendre la Raspberry Pi per primera vegada! Pero no us precipiteu, seguiu les seguents instruccions.

## Instruccions per encendre la Raspberry Pi

Consell No apagueu la Raspberry Pi sense seguir les instruccions indicades mes endavant. Si ho feu, la targeta micro SD podria quedar malmesa. Aquests són els passos que heu de seguir per encendre la Raspberry Pi sempre que vulgueu disposar d'un teclat, ratoli i pantalla:
* Inseriu la targeta micro SD a l'entrada que trobareu a la part inferior.
* Connecteu el teclat i el ratoli als ports USB.
* Connecteu la pantalla a l'entrada HDMI.
* Si voleu, connecteu un dispositiu d'audio (sigui uns altaveus o uns auriculars) a l'entrada corresponent. Mes endavant aprendreu com activar l'entrada d'audio, desactivada per defecte.
* També podeu connectar un cable Ethernet o un USB WiFi, ja que la Raspberry Pi no en te.
* Finalment, connecteu la Raspberry Pi a la corrent. S'engegara automàticament.
Si ho heu fet be, haurieu de veure una pantalla de colors. Tot seguit, s'iniciara.

## Configuracio del sistema operatiu

Un cop l'heu ences per primera vegada, heu de configurar un sistema operatiu. Suposant que a la targeta micro SD hi ha el NOOBS instal·lat, nomes heu de sel·leccionar el sistema operatiu que voleu. El mes recomanat es el Raspbian (el primer de la llista) pero podeu triar el que vulgueu de la llista.
Així doncs, sel·leccioneu el sistema operatiu i premeu el boto "Install". El sistema operatiu que hàgiu seleccionat s'instal·lara (proces que pot trigar uns minuts). Durant aquest temps aniran apareixent indicacions o consells a la pantalla.
Un cop acabada la instal·lacio, apareixera un menu anomenat raspi-config on podreu configurar la Raspberry Pi de manera mes acurada. Tanmateix, no es necessari que modifiqueu res si es la primera vegada que l'engegueu. Podeu navegar pel menu utilitzant les tecles de les fletxes, el tabulador i la tecla entrar. Si no voleu configurar res, aneu fins a l'opcio Finish i premeu entrar.

## Entrant per primera vegada

Consell La Terminal de la Raspberry Pi és molt similar a la de qualsevol sistema operatiu Linux. Podeu trobar mes informacio sobre el tema seguint aquest enllaç a una pagina d'ajuda de l'Ubuntu. Com a tots els SO Linux, quan escriviu la contrasenya no apareixera res a la pantalla per seguretat. Un cop heu sortit del raspi-config, el sistema operatiu s'iniciara. Apareixera una pantalla negra amb lletres blanques (anomenada Terminal) que descriura tot el que esta fent l'ordinador. Quan acabi d'iniciar el sistema operatiu et demanara el nom d'usuari i la contrasenya. El nom d'usuari per defecte es pi, i la contrasenya raspberry.
Si ho heu escrit correctament, entrareu al teu usuari, i apareixera una línia amb un text mes o menys així: pi@raspberrypi ~ $
Per iniciar la intericie grafica (és a dir, l'escriptori "normal") escriviu startx i prem entrar. Passats uns segons la terminal hauria de desaparèixer per donar lloc a l'escriptori.
# Guia per a la Raspberry Pi

Raspberry Pi és un ordinador monoplaca o SBC (acrònim en anglès de Single-Board Computer) de baix cost desenvolupat en el Regne Unit per la Fundació Raspberry Pi. L'objectiu principal d'aquest disseny és estimular l'ensenyança de les ciències de la computació, però també s'ha popularitzat com a plataforma per a dissenys d'aficionats i per a usos informàtics generals.
En aquest llibre aprendreu a configurar i utilitzar una Raspberry Pi 2, model B (l'última versió) amb el sistema operatiu Raspbian Wheezy. Tanmateix, si teniu una altra versió del Raspbian (com ara Raspbian Jessie), les indicacions haurien de ser similars.

## Índex

Els continguts del llibre són:
* Introducció: Què necessito per començar?
* Primera encesa: Instruccions pas a pas per encendre la Raspberry Pi correctament.
* Llista de programes inclosos per defecte al Raspbian Wheezy.
* Configuració avançada: Per una major personalització de la Raspberry Pi.
* Accedeix remotament a la teva Raspberry Pi: Com accedir a la Raspberry Pi des d'un altre ordinador.
* Utilització dels GPIO: Com utilitzar correctament aquesta delicada part.